
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  26 mai 2010               

PL-x  226/2010                     


AVIZ

asupra proiectului de Lege pentru modificarea art.64 lit.c) din Ordonanţa de urgenţă a Guvernului nr.23/2008 privind pescuitul şi acvacultura
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de pentru modificarea art.64 lit.c) din Ordonanţa de urgenţă a Guvernului nr.23/2008 privind pescuitul şi acvacultura, trimis cu adresa PL-x 226 din 3 mai 2010 şi înregistrat cu nr. 31/375 din 5 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat propunerea legislativă în şedinţa din  26 aprilie 2010.

Proiectul de lege are ca obiect de reglementare modificarea art.64 lit. c) şi d) din Ordonanţa de urgenţă a Guvernului nr.23/2008, aprobată cu modificări şi completări prin Legea nr.317/2009, în sensul că pescuitul sturionilor în alt scop decât repopularea, precum şi deţinerea, transportul, comercializarea acestora, a produselor şi a subproduselor de sturioni, cu excepţia celor provenite din acvacultură, constituie infracţiuni.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 26 mai 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.1473 din 7.12.2009. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor organice.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

_1333433285.unknown

